Uredba Sveta (EGS) št. 741/67

z dne 24. oktobra 1967

o pomoči iz Jamstvenega oddelka Evropskega kmetijskega usmerjevalnega in jamstvenega sklada

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti in zlasti člena 43 Pogodbe,

ob upoštevanju predloga Komisije,

ob upoštevanju mnenja Evropskega parlamenta [1],

ker z uvedbo sistema enotnih in obveznih nadomestil za izvoz v tretje države pri vzpostavitvi enotnega trga s kmetijskimi proizvodi, ki v glavnem že obstaja od 1. julija 1967, merilo najnižjega povprečnega nadomestila iz člena 3(1)(a) Uredbe št. 25 [2] o financiranju skupne kmetijske politike za financiranje nadomestil ne velja več;

ker zahteva odprava tega merila opustitev t. i. metode "osnovnih proizvodov", opredeljene v členu 2 Uredbe Sveta št. 17/64 EGS [3] z dne 5. februarja 1964 o pogojih za odobravanje pomoči iz Evropskega kmetijskega usmerjevalnega in jamstvenega sklada; ker je treba člene 2, 3 in 4 te uredbe še naprej uporabljati do začetka veljavnosti skupnih cen za mlečne proizvode za povračila stroškov pomoči za proizvodnjo, potrebnih zaradi doseganja ciljne cene;

ker trenutno Skupnost državam članicam povrne izdatke v zvezi s skupno ureditvijo trga kmetijskih proizvodov šele s precejšnjo zamudo; ker je to treba odpraviti z vmesnimi izplačili do dokončne poravnave obračunov za obdobja 1964/65, 1965/66 in 1966/67;

ker je treba za obračunski obdobji 1967/68 in 1968/69 upoštevati Uredbo Sveta št. 130/66 EGS [4] z dne 26. julija 1966 o financiranju skupne kmetijske politike in zagotoviti, da se izplačila izvršujejo pogosteje in v krajšem roku po tem, ko države članice sprejmejo ukrep, katerega posledica je izdatek;

ker je treba določiti roke za sklepe Komisije o vmesnih izplačilih in pomoči iz Sklada, da bi zagotovili zadovoljivo delovanje kmetijskih trgov,

SPREJEL NASLEDNJO UREDBO:

Člen 1

"(a) Nadomestila za izvoz v tretje države, odobrena v skladu z določbami uredb o posameznih proizvodih; do konca obračunskega obdobja 1966/67 pa se taka nadomestila izračunajo na podlagi neto izvoženih količin in stopnje nadomestila v državi članici, v kateri je povprečno nadomestilo najnižje."

Člen 2

Členi 2, 3 in 4 Uredbe št. 17/64/EGS se prenehajo uporabljati z začetkom obračunskega obdobja 1967/68. Ti členi pa se še uporabljajo do začetka veljavnosti skupnih cen za nadomestila stroškov pomoči za proizvodnjo, odobrenih v okviru skupne ureditve trgov z mlekom in mlečnimi proizvodi, ki so potrebne za dosego ciljne cene.

Člen 3

"Informacije, ki jih morajo Komisiji predložiti države članice, ta določi po posvetovanju z Odborom Sklada. Veljajo za izdatke Jamstvenega oddelka Sklada in za prelevmane ter se uporabljajo za pripravo ocene proračunov."

Člen 4

"2. Za vsako od obračunskih obdobij 1967/68 in 1968/69 države članice predložijo Komisiji:

(a) do 1. aprila zahtevek za vmesno izplačilo za izdatke v breme Jamstvenega oddelka Sklada za prvo polovico tekočega obračunskega obdobja;

(b) do 1. oktobra zahtevek za vmesno izplačilo za izdatke v breme Jamstvenega oddelka Sklada za drugo polovico prejšnjega obračunskega obdobja;

(c) do naslednjega 1. februarja zahtevek za povračilo izdatkov v breme Jamstvenega oddelka Sklada za celotno prejšnje obračunsko obdobje.

3. Vsakemu zahtevku iz odstavka 2 se priloži poročilo, ki prikazuje prelevmane v smislu člena 11 Uredbe št. 130/66/EGS, pobrane v zadevnem obdobju.

4. Datumi iz odstavka 2 se lahko odložijo v skladu s postopkom iz člena 26, če se ugotovi, da je tak odlog nujen in če ni daljši od enega meseca.

5. Informacije, ki se vključijo v zahtevke in poročila iz prejšnjih odstavkov, in oblika, v kateri se predložijo, se določijo v skladu s postopkom iz člena 26."

Člen 5

"1. Za obračunsko obdobje 1964/65 Komisija odloči:

(a) do 31. oktobra 1967 o vmesnem izplačilu pomoči iz Sklada v višini 60 % ocenjenih proračunskih izdatkov;

(b) do 15. decembra 1968 o pomoči, ki jo odobri Sklad na podlagi zahtevkov, vloženih v skladu s členom 9, in po posvetovanju z Odborom Sklada.

2. Za obračunsko obdobje 1965/66 Komisija odloči:

(a) do 15. decembra 1967 o vmesnem izplačilu pomoči iz Sklada v višini 75 % ocenjenih proračunskih izdatkov;

(b) do 15. decembra 1968 o pomoči, ki jo odobri Sklad na podlagi zahtevkov, vloženih v skladu s členom 9, in po posvetovanju z Odborom Sklada.

3. Za obračunsko obdobje 1966/67 Komisija odloči:

(a) do 15. decembra 1968 o vmesnem izplačilu pomoči iz Sklada v višini 75 % ocenjenih proračunskih izdatkov;

(b) do 15. decembra 1969 o pomoči, ki jo odobri sklad na podlagi zahtevkov, vloženih v skladu s členom 9, in po posvetovanju z Odborom Sklada.

4. Za obračunsko obdobje 1967/68 Komisija na podlagi zahtevkov iz člena 9(2) odloči:

(a) do 30. junija oziroma do 15. decembra 1968 o vmesnem izplačilu pomoči iz Sklada v višini 75 % izdatkov v breme Sklada za prvo in drugo polovico tega obdobja;

(b) do 31. oktobra 1969, po posvetovanju z Odborom Sklada, o pomoči, ki jo odobri Sklad.

5. Za obračunsko obdobje 1968/69 Komisija na podlagi zahtevkov iz člena 9(2) odloči:

(a) do 30. junija ali do 15. decembra 1969 o vmesnem izplačilu pomoči iz Sklada v višini 75 % izdatkov v breme Sklada za prvo in drugo polovico tega obdobja;

(b) do 31. oktobra 1970, po posvetovanju z Odborom Sklada, o pomoči, ki jo odobri Sklad.

6. Če pa Komisija ugotovi, da uporaba določb odstavkov 4(a) ali 5(a) tega člena lahko povzroči, da je na računu države članice, odprtem v skladu s spremenjenim besedilom [5] člena 10 (1) Finančne uredbe Evropskega kmetijskega usmerjevalnega in jamstvenega sklada, skupno stanje v breme ali v dobro ob koncu obračunskega obdobja v nasprotju z ocenami Komisije na podlagi informacij, ki so ji na voljo, se Komisija v skladu s postopkom iz člena 26 odloči povečati ali zmanjšati vmesno izplačilo zadevnim državam članicam za znesek, ki je potreben, da postane tako izplačilo enako začasnemu prispevku take države.

7. Podrobna pravila za uporabo odstavkov 1 do 5 tega člena se po potrebi določijo po postopku iz člena 26."

Člen 6

Ta uredba začne veljati z dnem objave v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Luxembourgu, 24. oktobra 1967

Za Svet

Predsednik

K. Schiller

[1] UL 192, 11.8.1967, str. 8.

[2] UL 30, 20.4.1962, str. 991/62.

[3] UL 34, 27.2.1964, str. 586/64.

[4] UL 165, 21.9.1966, str. 2965/66.

[5] UL 258, 25.10.1967, str. 11.

--------------------------------------------------